Er du (også) skyldig? 18. november 2016
1. Din foundation har forkert farve Forbrydelsen	Du tjekkede farven på din foundation i butikken, inden du købte den – under et lysstofrør. Om morgenen smører du den på foran spejlet – i elektrisk lys. Du synes selv, at den giver din hud sådan en fin glød, og det er helt sikkert derfor, at alle kigger en ekstra gang... Redningen	Dagslys! Gå aldrig ud ad hoveddøren – eller butiksdøren – uden først at have tjekket farven på din foundation i naturligt lys. Den perfekte farve matcher huden på din hals, så du ikke får den frygtede foundationkant på kæben. 2. Du overdriver med solpudderet Forbrydelsen	Det er praktisk med sådan noget solbrunt pudder, der giver liv til din blege hud. Både kinder, pande, næse, hage og hals får en omgang med pudderbørsten, der køres grundigt rundt i pudderet undervejs. Redningen	Vælg en solpudder, der matcher den kulør, du får i solen. Er du rødhåret og meget lys, bør du gå efter en lys nuance med røde toner, mens mørkere hud godt kan bære en dybere farve. Læg lette strøg de steder, hvor solen rammer: kindben, næseryg og det øverste af panden. Slut af med en blush, så det ser naturligt ud. 3. Du dyrker motion i fuld makeup Forbrydelsen	Der er ingen grund til at spilde tid på at fjerne makeup inden træning, når du kan lade det sidde og som bonus se en smule lækker ud, mens du sveder. Så slemt kan det heller ikke være – det fordamper vel bare, når huden bliver varm? Redningen	Når din hud bliver varm, åbner porerne sig, og alt, hvad der ligger på overfladen, bliver suget ned i dem. Træner du med makeup i ansigtet, er du garanteret mere uren hud dagen efter, og selvom du kan blive taknemmelig for din urene hud, så er der ingen grund til at fremprovokere udbrud. Rens derfor din makeup fuldstændigt af hver gang – så lækker er det heller ikke meningen, du skal være, mens du straffer crosstraineren. 4. Du sover med mascara på Forbrydelsen	Hvor smart er det lige? Du sparer tid både om aftenen, hvor du slipper for at nusse rundt med en vatrondel, og du sparer tid om morgenen, hvor mascaraen kun lige skal have et ekstra lag! Det er bare underligt, at dine vipper aldrig bliver særligt lange... Redningen	Når vipperne er lukket inde i voks og farvestoffer døgnet rundt, tørrer de ud og knækker. Måske ikke første gang – men bliver det en vane, kan du godt regne med pletskaldede øjenlåg. Fjern alle rester af mascara med en blid øjenmakeupfjerner hver aften, også når du har været til fest. 5. Du lægger for mange lag mascaraForbrydelsen Jo mere mascara, desto længere, tykkere og flottere bliver øjenvipperne! Buk vipperne, læg syv lag, lad det tørre, og gentag et par gange. Nice! Redningen	Selvom vi alle drømmer om lange bambivipper, så kan øjenvipper kan godt blive for kraftige – tro det eller ej. Tykke, dryssende hår i stive, sammenklumpede børster er ikke hot! Buk eventuelt de rene vipper, og læg kun så mange lag mascara, at du stadig kan skelne de enkelte vippehår. Stop, inden mascaraen tørrer. 6. Du lægger ny makeup oven på den gamle Forbrydelsen	Fredag byder på en laaang, kedelig arbejdsdag og en fabelagtig fest om aftenen. Der er ikke meget tid mellem de to begivenheder, så du frisker bare lige looket op: concealer, foundation, pudder, eyeliner og mascara oven i den neutrale dagsmakeup. Så er du klar til party! Redningen	Lag på lag-makeup er aldrig lækkert – det kager, klumper og krakelerer. Enten nøjes du med den makeup, du allerede har på, eller også tager du dig tid til at begynde forfra. Har du meget travlt, bør du som minimum rense huden og bruge et friskt lag pudder. Artiklen har tidligere været bragt i magasinet er skrevet af Maria Rothmar.Vil du deltage i konkurrencer, læse flere spændende artikler og nyheder, så tilmeld dig nyhedsbrevet her. Relateret Indhold
Tro det eller ej – du kan måske blive taknemmelig for din urene hud Skøn